***Neringa Pažūsiene, grupas vadītāja Lietuvas PPP kompetences centrā***

**Prezentācijas kopsavilkums**

Uz šo brīdi ir noslēgti **68 PPP līgumi, no tiem 49 tiek īstenoti šobrīd, veikti 213 miljoni eiro privātie ieguldījumi kapitālieguldījumos**. **Visvairāk** līgumu ir **kultūras, sporta un atpūtas jomā**.

**Pašvaldību tuvākajā laikā plānotie** PPP projekti (dažādi):

* 4 sabiedrisko ēku energoefektivitātes projekti,
* 7 sporta projekti,
* 1 projekts sabiedriskās kārtības un drošības jomā,
* 1 ielu apgaismojuma projekts Klaipēdas rajona pašvaldībā,
* 1 autostāvvietu infrastruktūras projekts Viļņas pilsētas pašvaldībā.

Padziļināti apskatīts **Klaipēdas multifunkcionālās skolas projekts**, kura mērķis ir uzlabot pirmsskolas, pamatizglītības, sporta pakalpojumu infrastruktūras, kultūras pakalpojumu infrastruktūras pieejamību un kvalitāti, kā arī radīt āra rotaļu un sporta laukumu, autostāvvietu, gājēju celiņu, apstādījumus.

Jaunuzceltajai skolai būs A++ enerģijas klase, skola radīs papildu kapacitāti 230 bērnu un 550 skolēnu apkalpošanai, un tā ļaus vietējiem bērniem izvairīties no ikdienas pārvietošanās uz tālākām skolām. Turklāt tiks izveidotas telpas dažādiem kopienas, kultūras un sporta pasākumiem. **Privātais** partneris veiks **kapitālieguldījumus 40 miljonu** eiro apmērā.

**Būvniecības un pieejamības riski** tiks nodoti **privātajam** partnerim, bet **pieprasījuma risks** paliks **publiskajam** partnerim.

Iepirkuma procedūra – konkurences dialogs, līguma termiņš – 15 gadu, līgums parakstīts 2022. gada oktobrī.
Arī **Lietuvā PPP nav ātrs risinājums**, jo **šobrīd 2 gadi** paiet **no idejas līdz līguma noslēgšanai**, agrāk tie bija pat 5 gadi.

Visām **pusēm ir jābūt pienācīgi sagatavotām** PPP projekta īstenošanai:

pašvaldībām iepriekš jāzina savas vajadzības un trūkumi un skaidri jāsaprot, kādu rezultātu tās vēlas, savukārt, privātajam partnerim rūpīgi jāanalizē publiskā sektora vajadzības un jāpiedāvā inovatīvi un efektīvi risinājumi, kā sasniegt rezultātus. Tikai šāda **cieša sadarbība un sagatavošanās** noved pie **veiksmīgas PPP ieviešanas**.